**ՀՀ ՏԿԵՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ**

(ոլորտի կամ պետական մարմնի անվանումը)

**2024-2026 ԹՎԱԿԱՆՆԵՐԻ**

**ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ**

**ԵՎ 2024 ԹՎԱԿԱՆԻ**

**ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ**

**ԿԱՌԱՎԱՐՄԱՆ ԱՊԱՐԱՏ**

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

2024-2026 թվականների ընթացքում ՀՀ ՏԿԵՆ պետական գույքի կառավարման կոմիտեն (այսուհետ` Կոմիտե) շարունակելու է իրականացնել պետական գույքի կառավարման՝ մասնավորեցման, օտարման, վարձակալության, անհատույց օգտագործման տրամադրման, պետական մասնակցությամբ ընկերությունների գործունեության կարգավորման ու լուծարման բնագավառներում Հայաստանի Հանրապետության կառավարության որդեգրած քաղաքականությունը՝ առաջնորդվելով 2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության գործունեության ծրագրի 6.7-րդ կետով սահմանված պահանջներով, ինչպես նաև ծրագրից բխող ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշմամբ հաստատված միջոցառումներով, ՀՀ այլ օրենքներով և իրավական ակտերով:

Կոմիտեն կանոնադրությամբ իրեն վերապահված գործառույթներն իրականացնում է Հայաստանի Հանրապետության 2023 թվականի պետական բյուջեի մասին ՀՀ օրենքի համաձայն:

Իր նպատակների և խնդիրների իրագործման համար իրականացնում է`

- պետական գույքային հարաբերությունները կանոնակարգող իրավական ակտերի մշակում, օրենսդրական ընթացակարգերի պարզեցում, գործընթացների թափանցիկության և հրապարակայնության ապահովում,

* պետական գույքի օգտագործման արդյունավետության շարունակական բարձրացում,

- պետական գույքի մասնավորեցման, օտարման, վարձակալության, անհատույց օգտագործման իրավունքով տրամադրման գործարքներ,

* վաճառքի ենթակա բարձր արժեք և իրացվելի պետական գույքի ներգրավման ու կառավարման նոր գործիքակազմի կիրառման շնորհիվ տնտեսության նախընտրելի ոլորտներում խոշոր ներդրումների իրականացման ապահովում և ներդրումային բարենպաստ միջավայրի ստեղծում,

- պետական բաժնեմասի կառավարում,

- 50 տոկոս և ավելի պետական մասնակցությամբ առևտրային կազմակերպությունների ֆինանսատնտեսական վիճակի դիտարկումներ և վերլուծություն, պետական մասնակցությամբ առևտրային կազմակերպությունների գործունեության արդյունավետության որոշում, կառավարման ոլորտում կատարված աշխատանքների գնահատում, այդ թվում գործադիր մարմինների ղեկավարների գործունեության գնահատում, արդյունքների հիման վրա խրախուսման կամ պատասխանատվության միջոցների կիրառման առաջարկությունների ներկայացում,

* պետական անշարժ գույքի պարբերաբար գույքագրման, հաշվառման և օգտագործման վիճակի մշտադիտարկման ու օգտագործման արդյունավետության գնահատման միջոցով՝ տնօրինման և օգտագործման առավել արդյունավետ ուղիների բացահայտում, պետական գույքի օպտիմալ ծավալի և կազմի սահմանում, ինչպես նաև օգտագործման նկատմամբ հսկողության արդյունավետ համակարգի մշակում և ներդրում,
* պետական գույքի մասնավորեցման, օգտագործման տրամադրման աճուրդների կազմակերպման և անցկացման ծառայություններ,
* մասնավորեցվող պետական գույքի վերաբերյալ տեղեկությունների հրապարակում և այլն:

Պետական գույքի կառավարման արդյունավետության բարձրացման, ինչպես նաև օրենսդրական բարեփոխումների նպատակով հաշվետու ժամանակահատվածում Կոմիտեում շարունակվել են պետական գույքի կառավարման ոլորտում մի շարք օրենսդրական բնույթի փոփոխություններ, որոնց հիմնական նպատակն է կանոնակարգել, հստակեցնել կառավարման գործառույթները և լրացնել այն բացերը, որոնք առաջանում են նոր իրավական ակտերի կիրառման արդյունքում:

ՀՀ կառավարության 2021-2026 թվականների գործունեության միջոցառումների, ինչպես նաև բյուջետային ծրագրի համաձայն պետական գույքի կառավարման արդյունավետության բարձրացման խնդրի լուծման համար պետական գույքի կառավարման բնագավառում 2024 թվականին և հետագա տարիներին ՀՀ կառավարության կողմից իրականացվող հիմնական ռազմավարական նպատակներն են լինելու հետևյալ միջոցառումները.

- պետական համակարգի մարմինների և պետական կազմակերպությունների կողմից Հայաստանի Հանրապետության պետական բյուջեի միջոցների հաշվին օգտագործվող ոչ պետական սեփականություն համարվող տարածքները պետական սեփականություն համարվող տարածքներով փոխարինումը, որի արդյունքում կնվազեն ՀՀ պետական բյուջեի ծախսերը,

- բարելավման կարիք ունեցող մինչև տասը միավոր պետական անշարժ գույքերի` ներդրումների իրականացման դիմաց երկարատև վարձակալության կամ որոշակի ժամկետով անհատույց օգտագործման տրամադրում, որի արդյունքում մասնավոր անձանց ներդրումների շնորհիվ կհիմնանորոգվի և կբարելավվի պետական սեփականություն համարվող անշարժ գույքը, ներդրումների շնորհիվ կստեղծվեն նոր աշխատատեղեր և կավելանան ՀՀ պետական բյուջեի միջոցները,

- մարզերում գտնվող չօգտագործվող կամ ոչ արդյունավետ օգտագործվող գույքի ներգրավմամբ տեղական նշանակության սոցիալ-տնտեսական բնույթի ներդրումային ծրագրերի իրականացում, այդ նպատակով մինչև տասը միավոր ոչ բարձր իրացվելիություն ունեցող անշարժ գույքերի օտարում, վարձակալության և անհատույց օգտագործման տրամադրում ՀՀ ՏԿԵ նախարարության և համայնքների օժանդակությամբ։ Հանրապետության տարբեր համայնքներում գույքի ներգրավմամբ ներդրումների իրականացման շնորհիվ կավելանան ՀՀ պետական և համայնքային բյուջեների մուտքերը և կստեղծվեն նոր աշխատատեղեր։

Վերը նշված գործառույթների իրականացման նպատակներն են պետական սեփականություն հանդիսացող գույքի կառավարման (ներառյալ՝ տիրապետման, օգտագործման ու տնօրինման) առավել արդյունավետության ու թափանցիկության ապահովումը, ներդրումային ծրագրերի խթանումը, դրա արդյունքում ՀՀ պետական բյուջե մուտքագրվող գումարների ավելացումը և լրացուցիչ աշխատատեղերի ստեղծման հնարավորությունների ընձեռնումը.

|  |  |  |  |
| --- | --- | --- | --- |
| Նպատակը | Ծրագրի դասիչը և անվանումը | Ծրագրի վերջնական արդյունքները | Կապը ՀՀ կառավարության ծրագ­րով սահման­ված քաղաքակա­նության թիրախ­ների հետ |
| Չափո-րոշիչը | Ելակետը | Թիրախը |
| Ցուցա-նիշը | Ժամկետը | Ցուցա-նիշը | Ժամկետը |
| *Պետական գույ­քի ադյունավետ կառավարում (ներառյալ՝ դրա տնօրինումն ու օգտագործումը)* | *1079**Պետական գույքի կա­ռավարում* | *Տես` Հավելված 3 Մաս 3* | *Տես` Հավելված 3 Մաս 3* | *Տես` Հավելված 3 Մաս 3* | *Տես` Հավելված 3 Մաս 3* | *շարունակական* | *ՀՀ կառավարության ծրագրի 6-րդ գլխի «6.6. Պետական գույքի կառավարման» բաժնի դրույթներին համապատասխան* |

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

ՄԺԾԾ ժամանակահատվածում, պետական գույքի կառավարման ոլորտի հիմնական նպատակներն են՝

1. պետական գույքի կառավարման (այդ թվում՝ մասնավորեցման, օտարման, լուծարման, օգտագործման, սպասարկման) արդյունավետության շարունակական բարձրացումը,
2. պետական գույքի մասնավորեցման, օտարման և օգտագործման տրամադրման և ծառայությունների մատուցման շնորհիվ ՀՀ պետական և համայնքային բյուջեների եկամուտների ավելացումը և գույքի հանրային օգտակարության բարձրացումը,
3. գույքի ներգրավմամբ սոցիալ-տնտեսական նշանակության ներդրումային ծրագրերի իրականացումը,
4. պետական գույքի պարբերական գույքագրումը և ամբողջական հաշվառման իրականացումը, հաշվառման տվյալների հրապարակայնության ապահովումը,
5. պետական մասնակցությամբ առևտրային կազմակերպությունների կառավարման արդյունավետության բարձրացման շնորհիվ շահույթի ծավալի ավելացումը,
6. պետական գույքի կառավարման ոլորտում պետություն-մասնավոր հատված փոխշահավետ գործընկերության համար անհրաժեշտ պայմանների ստեղծումը և համագործակցության նոր ձևաչափի ներդրումը,
7. պետական գույքային հարաբերությունների կանոնակարգումը և շարունակական բարեփոխումը,
8. գույքային շրջանառության ոլորտում կնքված գործարքների համաձայն ստանձնված պարտավորությունների ամբողջական կատարումն ապահովող հսկողության իրականացումը,
9. հանրությանը պետական գույքի կառավարման գործընթացին մասնակից դարձնելը,
10. բնակչության բնակարանային խնդիրների լուծումը և մատուցվող ծառայությունների որակի բարելավումը,
11. պետական մասնակցությամբ առևտրային կազմակերպությունների կառավարման միասնական համակարգի ձևավորումը։

Ոլորտային քաղաքականության նպատակների և թիրախների ապահովման նպատակով ՄԺԾԾ ժամանակահատվածում իրականացվող վերը նշված հիմնական ծախսային ուղղությունները միմյանց նկատմամբ գերակայություններ չունեն, քանի որ բոլորն էլ գրեթե հավասար կարևոր են վերջնական նպատակներին հասնելու համար:

|  |  |  |
| --- | --- | --- |
|  | **Գերակա ծախսային ուղղությունները ՄԺԾԾ ժամանակահատվածի համար՝ (ըստ գերակայությունների նվազման)** | **Հիմնավորումներ** |
|   |  Միջոցառման անվանումը |   |
| 11001 | Պետական գույքի կառավարման համակարգման, խորհրդատվության և մոնիտորինգի ծառայություններ | Ծախսային բոլոր ուղղությունները հավասարազոր են և ներկայացված են ըստ միջոցառումների հերթականության |
| Միջոցառման նկարագրությունը |
| Պետական գույքի հաշվառում, գույքագրում, աճուրդների կազմակերպում, մասնավորեցվող գույքի վերաբերյալ տեղեկատվության հրապարակում |
| Միջոցառման տեսակը |
| Ծառայությունների մատուցում |
|  |
| 11003 |  Միջոցառման անվանումը |
| Պետական գույքի հաշվառման, գույքագրման, գնահատման, անշարժ գույքի պահառության, սպասարկման աշխատանքների և աճուրդների իրականացման ծառայություններ |
| Միջոցառման նկարագրությունը |
| Պետական գույքի հաշվառում, գույքագրում, գնահատում, անշարժ գույքի պահառություն, աճուրդների իրականացում և Կառավարական N 2 և N 3, ք. Երևան Վ.Սարգսյան 3/3 և Նալբանդյան 28 շենքերի սպասարկում |
| Միջոցառման տեսակը |
| Ծառայությունների մատուցում |
| 11015 |  Միջոցառման անվանումը |  |
| Շարժական գույքի պահառության կազմակերպում |
| Միջոցառման նկարագրությունը |
| Պետական սեփականություն հանդիսացող, մինչև 5 մլն դրամ գնահատված արժեքով շարժական գույքի օտարման գործընթացում գտնվելու ժամանակահատվածում պահառության կազմակերպում |
|  |
| 31001 |  Միջոցառման տեսակը |  |
| Ծառայությունների մատուցում |
| Միջոցառման անվանումը |
| Պետական գույքի կառավարման կոմիտեի տեխնիկական հագեցվածության բարելավում |
| Միջոցառման նկարագրությունը |
| Պետական գույքի կառավարման կոմիտեի աշխատանքային պայմանների բարելավման համար վարչական սարքավորումների ձեռքբերում |
| Միջոցառման տեսակը |
| Պետական մարմինների կողմից օգտագործվող ոչ ֆինանսական ակտիվների հետ գործառնություններ |

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

ՄԺԾԾ ժամանակահատվածում նախատեսված՝ բոլոր հիմնական պարտավորությունները՝ ըստ վերը նշված միջոցառումների շրջանակներում իրականացվող ծախսերի, հանդիսանում են շարունա­կական բնույթի պարտադիր ծախսերին դասվող միջոցառումներ:

3.1. Պարտադիր և հայեցողական ծախսերը

|  |  |  |  |  |
| --- | --- | --- | --- | --- |
| Դասիչը | Միջոցառման անվանումը | Պարտադիր կամ հայեցողական պարտավորություններրի շրջանակը3 | Պարտադիր պարտավորության շրջանակներում գործադիր մարմնի հայեցողական իրավասությունների շրջանակները4 | Պարտադիր կամ հայեցողական պարտավորությունը սահմանող օրենսդրական հիմքերը 5 |
| Ծրագիր | Միջոցառում |   |   |   |   |
| Պարտադիր ծախսերին դասվող միջոցառումներ, այդ թվում՝ |
| 1079 | 11001 | Պետական գույքի կառավարման համակարգման, խորհրդատվության և մոնիտորինգի ծառայություններ  | Կոմիտեի ապարատի պահպանում | Կոմիտեի ապարատի պահպանում | Պետական գույքի կառավարման մասին ՀՀ օրենք, «Հանրային հատվածի կազմակերպությունների հաշվապահական հաշվառման մասին» ՀՀ օրենք և «Պետական գույքի կառավարման մասին» ՀՀ օրենք,Վարձատրությունը կարգավորվում է ««Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքով:Կոմիտեի կառուցվածքը և հաստիքացուցակը հաստատվել է ՀՀ ՏԿԵՆ նախարարի 24.01.2022թ.-ի թիվ 4-Լ հրամանով: Կոմիտեի նախագահի 09.01.2023թ.-ի թիվ 06-Ա և գլխավոր քարտուղարի 09.01.2023թ.-ի թիվ 03-Ա հրամաններով հաստատված հաստիքացուցակները: |
|   | 11003 | Պետական գույքի հաշվառման, գույքագրման, գնահատման, անշարժ գույքի պահառության, սպասարկման աշխատանքների և աճուրդների իրականացման ծառայություններ |  |  Պետական գույքի հաշվառում, գույքի գույքագրում, գույքի գնահատում, գույքի սպասարկման ծառայություններ, աճուրդների իրականացում | Պետական գույքի կառավարման մասին ՀՀ օրենքի 6-րդ հոդվածի 2-րդ կետ և 7-րդ հոդվածի 1-ին մասի 4-րդ և 14-րդ կետեր, «Հանրային հատվածի կազմակերպությունների հաշվապահական հաշվառման մասին» ՀՀ օրենքի 14-րդ հոդվածի և «Պետական գույքի կառավարման մասին» ՀՀ օրենքի 7-րդ հոդվածի 1-ին մասի 3-րդ կետ, և նույն օրենքի 6-րդ հոդվածի 3-րդ կետ, 7-րդ հոդվածի 1-ին մասի 9-րդ կետ, 16-րդ հոդվածի 1-ին մաս, ինչպես նաև նույն օրենքի 7-րդ հոդվածի 1-ին մասի 1-ին կետ |
|  | 11015 | Շարժական գույքի պահառության կազմակերպում | Պետական սեփականություն հանդիսացող, մինչև 5 մլն դրամ գնահատված արժեքով շարժական գույքի օտարման գործընթացում գտնվելու ժամանակահատվածում պահառության կազմակերպում |  | ՀՀ կառավարության 24.03.2016թ. թիվ 298-Ն որոշում |
|  | 31001 | Պետական գույքի կառավարման կոմիտեի տեխնիկական հագեցվածության բարելավում | Պետական գույքի կառավարման կոմիտեի աշխատանքային պայմանների բարելավման համար վարչական սարքավորումների ձեռքբերում |  | Համաձայն Կոմիտեի կողմից ՀՀ կառավարություն և ՀՀ ֆինանսների նախարարություն ներկայացված տեխնիկական վերազինման հիմնավորումների: |
|  |  |  |  |  |  |

3.2. Գոյություն ունեցող ծախսային պարտավորությունները

«Հայաստանի Հանրապետության 2023 թվա­կանի պետական բյուջեի մասին» ՀՀ օրենքով «Պետական գույքի կառավարում» 1079 ծրագրով Պետական գույքի կառավարման կոմիտեի ապարատի պահպանում միջոցառմամբ (11001) 2023թ.-ին հատկացվել է 811 111.6 հազ. դրամ ։

· **Աշխատավարձի** հաշվարկման համար հիմք են հանդիսացել «Հայաստանի Հանրապետության 2023 թվա­կանի պետական բյուջեի մասին» և «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքները` բազային աշխատավարձի չափը սահմանելով 83 200 դրամ, ՀՀ կառավարության 03.07.2014թ.-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշումը, Կոմիտեի նախագահի 09.01.2023թ.-ի թիվ 06-Ա և գլխավոր քարտուղարի 09.01.2023թ.-ի թիվ 03-Ա հրամաններով հաստատված հաստիքացուցակները:

· **«Էներգետիկ ծառայություններ»** հոդվածով (4212) ծառայության գումարի ավելացումը պայմանավորված է Հանրային ծառայությունները կարգավորող հանձնաժողովի կողմից էլեկտրաէներգիայի և գազամատակարարման սահմանված սակագների բարձրացմամբ:

· **«Կոմունալ ծառայություններ»** հոդվածով (4213) ծախսային տարբերությունը պայմանավորված է Հանրային ծառայությունները կարգավորող հանձնաժողովի կողմից ջրամատակարարման և ջրահեռացման 1 խ/մ-ի համար սահմանված սակագնի բարձրացմամբ:

Ē **«Կառավարչական ծառայություններ»** հոդվածով (4235) ծախսային տարբերությունը պայմանավորված է ներքին աուդիտի կազմակերպման համար աուդիտորական ծառայության ձեռքբերմամբ՝ 2024 թվականի համար 17 880.0 հազ.դրամ, և ՀՀ քաղաքացիական դատավարության օրենսգրքի 86-րդ հոդվածի և 105-րդ հոդվածի 1-ին մասի 1-ին կետով սահմանված կարգով դատարաններում քննվող գործերով ներկայացվող փորձաքննության միջնորդությունների քանակից ելնելով 7-8 միջնորդություն յուրաքանչյուր փորձաքննության համար 80.0-90.0 հազ.դրամ գումարով (7 միջոցառում x 90.0 հազ.դրամ= 630.0 հազ.դրամ):

Ē **«Ընդհանուր բնույթի այլ ծառայություններ»** հոդվածով (4239) հաշվարկները կատարված են ելնելով ՀՀ կառավարության 25.06.2020թ.-ի «ՀՀ կառավարության 2006 թվականի հունվարի 26-ի N 346-Ն որոշման մեջ փոփոխություններ կատարելու մասին» N 1079-Ն որոշմամբ Կոմիտեի տնօրինությանը հանձնվող գույքերի մեծ քանակով, ինչպես նաև 2021-2023թթ. ընթացքում նշված ծառայությունների ձեռքբերման համար Կոմիտեում կազմակերպված մրցույթների արդյունքում ձևավորված գների միջին արժեքներով:

900 000 ք.մ **անշարժ գույքի չափագրման և հատակագծերի կազմման** համար

900 000 x 18,25 դրամ=**16 425.0 հազ.դրամ** 2024-2026թթ. ՄԺԾԾ-ի համար, տարեկան՝ **5 475.0 հազ.դրամ,**

150 հա անշարժ գույքի զբաղեցրած **հողամասի մակերեսի** **չափագրման և հատակագծերի կազմման** համար՝ 150 x 13 000 դրամ=**1 950.0 հազ.դրամ**, մեկ տարին՝  **650.0 հազ.դրամ**:

**· «Մասնագիտական ծառայություններ» հոդվածով** (4241) Պետական գույքի կառավարման կոմիտեի բնակելի և ոչ բնակելի նշանակության շենք-շինությունների հետագա տնօրինման խնդրի կարգավորման համար անհրաժեշտություն է առաջանում ունենալ դրանց **սեյսմակայունության** վերաբերյալ մասնագիտական եզրակացություններ, որի 1քմ-ի ուսումնասիրության արժեքը կազմել է 49.2 դրամ (հիմք ընդունելով 2021-2023թթ. ընթացքում նշված ծառայությունների ձեռքբերման համար Կոմիտեում կազմակերպված մրցույթների արդյունքում ձևավորված գների միջին արժեքները):

**· «Պարտադիր վճարներ» հոդվածով** (4823) 2024-2026թթ.-ին նախատեսվում է իրականացնելու մոտ 450 միավոր անշարժ գույքի **պետ գրանցում**՝ համաձայն «Գույքի նկատմամբ իրավունքների պետական գրանցման մասին» ՀՀ օրենքի 73 հոդվածով նախատեսված չափաքանակի 450 x 25 000 դրամ = **11 250.0 հազ.դրամ**, տարին՝ **3 750.0 հազ.դրամ**,

Պայմանագրերի կնքման համար անհրաժեշտ է ձեռք բերել անշարժ գույքի սահմանափակումների վերաբերյալ **միասնական տեղեկանք**, որի համար վճարը համաձայն «Գույքի նկատմամբ իրավունքների պետական գրանցման մասին» ՀՀ օրենքի 73 հոդվածի 9-րդ կետի սահմանվում է 10 000 դրամ, 500 պայմանագրի համար՝ 500 x 10 000 դրամ = **5 000.0 հազ.դրամ**՝ տարին **1 670.0 հազ.դրամ**:

Նախատեսվող 450 միավոր անշարժ գույքի և անհրաժեշտության դեպքում գույքային բաժանման արդյունքում առաջացող նոր միավորների գրանցման համար անհրաժեշտ կլինի մոտ 225 **նոր փոստային հասցե**, որի տրամադրման միջին արժեքը 10000 դրամ է (ըստ գոտիականության)` 225 x 10 000= **2 250.0 հազ.դրամ**, տարին **750.0 հազ.դրամ**:

2024 թվականի համար մոտ 50 միավոր անշարժ գույքի վերաբերյալ կնքվող նվիրատվության(նվիրաբերության) պայմանագրերի նոտարական ծախսերի համար նախատեսվել է **1000.0 հազ.դրամ,** որի գործարքի 1 միավորի արժեքը կազմում **է 20.0 հազ. դրամ։**

3.3. Նոր նախաձեռնությունները

Պետական գույքի կառավարման կոմիտեն 2024-2026թթ.-ի համար նոր նախաձեռնություն չի նախատեսում:

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

 Կոմիտեն ոչ բյուջետային աղբյուրներից սպասվող եկամուտներ չունի:

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

Տարածքային զարգացմանն առնչվող ծրագրերը / միջոցառումները տես` հավելված 5-ում:

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Միջոլորտային (խաչվող) բնույթի առանձին քաղաքականություններին առնչվող ծրագրեր չունենք:

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Կոմիտեին արտաքին աղբյուրներից` պետական բյուջեի խողովակներով ստացվող վարկեր և դրամաշնորհներ չեն տրամադրվում:

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

##  Հավելված N 8. Ամփոփ ֆինանսական պահանջներ ՄԺԾԾ ժամանակահատվածի համար, տես Հավելված 8-ի աղյուսակ 1:

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

Ծրագիրն ընդունվելու դեպքում կկատարվի մանրակրկիտ վերլուծություն՝ հաշվի առնելով ծախսային գործոնների դինամիկան, որից հետո կհիմնավորվի անհրաժեշտ ֆինանսավորման ծավալները: Տես Հավելված 10–ը։